**Приложение № 7**

**Проект**

**ДОГОВОР**

Днес,………….. 2016 г. в гр. София, между:

**МИНИСТЕРСТВО НА ТРАНСПОРТА, ИНФОРМАЦИОННИТЕ ТЕХНОЛОГИИ И СЪОБЩЕНИЯТА**, с адрес София 1000, ул „Дякон Игнатий” № 9, ЕИК BG 000695388, представлявано от **Иван Марков** – главен секретар на Министерство на транспорта, информационните технологии и съобщенията, упълномощен, на основание чл. 8, ал. 2 от Закона за обществените поръчки, да организира и провежда процедурите за възлагане на обществени поръчки и да сключва договорите за възлагането им със Заповед № РД-08-117/02.03.2010 г. на министъра на транспорта, информационните технологии и съобщенията и **Иван Иванов** – директор на дирекция „Финанси”, наричани за краткост **„ВЪЗЛОЖИТЕЛ”**, от една страна

и

…………………….., представлявано от……………………………, с адрес на управление, регистрирано с………………. по ф. дело №……………………….., БУЛСТАТ/ЕИК…………………….банка – IBAN………………., банков код –………………., наричан по-нататък **„ИЗПЪЛНИТЕЛ”**, от друга страна,

се сключи настоящия договор за следното:

**І. ПРЕДМЕТ НА ДОГОВОРА И СРОК ЗА ИЗПЪЛНЕНИЕ**

**Чл. 1. Възложителят** възлага, а **Изпълнителят** приема да предостави срещу възнаграждение следните видове услуги, подробно описани в Техническата спецификация:

1. Верификация на разходите, докладвани в искания за междинни и окончателни плащания по проекти, финансирани по приоритетна ос „Техническа помощ” на Оперативна програма „Транспорт” 2007 – 2013 г. и Оперативна програма „Транспорт и транспортна инфраструктура” 2014 – 2020 г., в случаите, при които Управляващият орган (УО) е бенефициент по тях.

1.1. Извършване на контролна проверка на включените в пакета отчетни документи по проекта, попадащи в искането за плащане и попълване на съответните контролни листове.

1.2. Извършване на проверки на място по проектите по т. 1, като за проекти с продължителност по-голяма от 12 месеца се извършва минимум една проверка на място годишно, а за проекти, които са с продължителност по-малка от 12 месеца се извършва минимум една проверка на място по време на изпълнението на проекта или след приключване на дейностите по него, но преди одобрението на окончателното искане за плащане. При одобрение на окончателното искане за плащане задължително се извършва проверка на място.

1.3. Извършване на 100 % документална проверка на цялата документация, свързана с извършените разходи;

1.4. Изготвяне на следните доклади:

1.4.1 за извършена верификация на разходи в междинни и окончателни искания за плащания;

1.4.2 за извършена проверка на място по т. 1.2.

2. Извършване на преглед и одобрение на авансови плащания по проекти, финансирани по приоритетна ос „Техническа помощ” на Оперативна програма „Транспорт” 2007 – 2013 г. и на Оперативна програма „Транспорт и транспортна инфраструктура” 2014 – 2020 г., в случаите, при които Управляващият орган е бенефициент по тях.

**Чл. 2.** (1) Този договор влиза в сила от датата на подписването му.

(2)Услугите, предмет на този договор, съгласно чл. 1, следва да бъдат извършени в срок до 24 (двадесет и четири месеца), считано от датата на сключване на договора или до изчерпване на финансовия ресурс по проекта в размер на 66 000 (шестдесет и шест хиляди) лева, без ДДС, което от двете събития настъпи по-рано.

**ІІ.** **ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 3. Изпълнителят** има право:

1. да получи уговореното възнаграждение;
2. да иска от Възложителя съдействие и информация при извършването на услугите;

3. да иска от Възложителя отстраняване на проблемите, възникнали в хода на изпълнение на договора.

**Чл. 4. Изпълнителят** се задължава:

1. да изпълни услугите, предмет на настоящия договор, в съответствие с разпоредбите на националното законодателство и законодателството на Европейския съюз, както и утвърдената вътрешноведомствена уредба на Министерството на транспорта, информационните технологии и съобщенията.
2. да изпълнява условията, поставени в Техническата спецификация, неразделна част от настоящия договор.
3. да изпълни услугите, предмет на настоящия договор, според писмените правила и процедури на Управляващия орган.
4. да използва стандартизираните документи за извършване на верификация, приложени в Процедурните наръчници, които използва Управляващия орган (формати на доклад, контролни листа, отчет за извършената работа и др.).
5. да положи дължимата грижа за качествено извършване на услугите.
6. да спазва уговорените условия и срокове за предоставянето на услугата, а когато това е невъзможно, незабавно да уведоми **Възложителя** за това.
7. да не разпространява информация за Възложителя, която му е станала известна при или по повод изпълнението на този договор. Това включва всяка вътрешнослужебна информация, която **Възложителят** има интерес да не бъде разкривана.
8. да поддържа валидна застраховка професионална отговорност, съгласно изискванията на чл. 33, ал. 1, т. 14 от Закона за независимия финансов одит за срока на договора.

**III ПРАВА И ЗАДЪЛЖЕНИЯ Н А ВЪЗЛОЖИТЕЛЯ**

**Чл. 5. Възложителят** има право:

1. да получи услугите във вида и сроковете, уговорени в този договор и подробно описани в Техническата спецификация.
2. да се информира за действията по изпълнение на договора, както и да осъществява текущ контрол по изпълнението.

**Чл. 6. Възложителят** се задължава:

1. да предаде на **Изпълнителя** всички необходими документи за всеки проект, предмет на верификация и контрол с приемателно-предавателен протокол, като от датата на подписването на този приемателно-предавателен протокол започва да текат сроковете по чл. 7.

2. да предостави на **Изпълнителя** при необходимост в най-кратък срок допълнителна информация, документация и да оказва съдействие за изпълнението на услугите на този договор.

3. да заплати в срок уговореното възнаграждение.

**IV СРОК ЗА ПРЕДОСТАВЯНЕ И ПРИЕМАНЕ НА УСЛУГИТЕ**

**Чл. 7.** (1) Срокът за извършване от **Изпълнителя** на услугите, описани в чл. 1 за всеки пакет от документи е не по-късно от 20 (двадесет) работни дни.

(2) При необходимост, по решение на Възложителя, срокът по ал. 1 може да бъде намален на 7 (седем) работни дни за разглеждане на пакет от документи, но не повече от 3 пакета документи на месец.

(3) Изпълнителят извършва проверка и одобрение на авансови плащания, по чл. 1, т. 2, в срок от 5 работни дни от датата на приемателно-предавателния протокол за предадената документация.

(4) В случай, че Възложителят не предостави необходимата или допълнителна информация до 3 работни дни, сроковете по чл. 7, ал. 1, 2 и 3 се удължават съответно със срока на забавата, но не повече от 3 работни дни.

(5) Посочените срокове в ал. 1-4 започват да текат от датата на подписване на приемателно-предавателен протокол и приключват с предаването на докладите по чл. 1, т. 1.4 или попълнен контролен лист – при авансовите плащания.

**Чл. 8.** (1) Отчитането на дейността по договора става на всеки три месеца, считано от датата на подписване на настоящия договор с представяне от Изпълнителя на Ръководителя на УО на отчет за извършената работа по чл. 1, за периода на отчитане.

(2) Изпълнителят представя отчета по ал.1 в два екземпляра на хартиен носител, подписан и подпечатан с печата на Изпълнителя.

(3) В случай, че в Докладите са налице допуснати грешки или недостатъци, **Изпълнителят** е длъжен да ги отстрани за своя сметка, съгласно дадените му от Ръководителя на УО указания и в срок от 5 работни дни.

(4) Отчетът за извършената работа, заедно с изпълнените дейности по чл. 1 се считат за получени от Възложителя с подписването на приемо-предавателен протокол.

(5) Отчетът за извършената работа, заедно с изпълнените дейности по чл. 1 се одобряват от Ръководителя на УО с писмо до Изпълнителя.

**V ВЪЗНАГРАЖДЕНИЕ И ПЛАЩАНИЯ**

**Чл. 9.** (1)За срока на Договора по чл. 2, ал. 2, **Възложителят** се задължава да заплати на **Изпълнителя** възнаграждение в размер до 66 000 (шестдесет и шест хиляди ) лева, без ДДС или до 79 200 (седемдесет и девет хиляди и двеста) лв. с ДДС съгласно условията по чл. 2, ал. 2.

Единичната цена за преглед и одобрение на пакет от документи по проект е ................. (..............................) лева без ДДС или ……………(………………….) с ДДС.

Всички разходи по изпълнението на този Договор, а също така и административните, канцеларските и транспортните разходи по изпълнението са за сметка на **Изпълнителя.**

Възнаграждението се определя от броя на прегледаните и одобрените пакети от документи и на база на единичните цени, включени в отчета по чл. 8, ал. 1.

(2) В случай на верификация на пакет документи по чл. 7, ал. 2 единичната цена на брой верификация се увеличава с 20 % от единичната цена за преглед и одобрение на пакет от документи по проект, посочена в ал. 1. и е в размер на ................. (..............................) лева без ДДС или …………….(………………………) с ДДС.

(3) В случай на разглеждане на пакет документи по чл. 7, ал. 3 единичната цена на брой верификация се определя в размер на 30 % от единичната цена за преглед и одобрение на пакет от документи по проект, посочена в ал. 1 и е в размер на ................. (..............................) лева без ДДС или …………….(………………………) с ДДС.

(4) Плащането на Възнаграждението по ал. 1-3 се извършва в срок до 30 (тридесет) дни след представянето от Изпълнителя на Възложителя на следните документи:

1. отчет по чл. 8, ал. 1 за свършената по чл. 1 работа, заедно с писмото за одобрение по чл. 8, ал. 5**;**

2. двустранно подписан приемо-предавателен протокол по чл. 8, ал. 4, с който Възложителя приема работата без забележки и се одобрява от Ръководителя на УО с писмо до Изпълнителя;

3. оригинална фактура за дължимата сума.

(5) В случаите, когато е начислена неустойка при условията на настоящия договор, Възложителят заплаща дължимото възнаграждение след получаване на внесената от Изпълнителя неустойка по банковата сметка на Възложителя по чл. 13.

(6) Всички плащания от Възложителя се извършват в лева, с платежно нареждане по следната банкова сметка на Изпълнителя:

…………………………………………………………………………………………………..

………………………………………………………………………………………………….

………………………………………………………………………………………………….

**Чл. 10.** Средствата за договореното възнаграждение ще бъдат осигурени от бюджета на приоритетна ос „Техническа помощ” на Оперативна програма „Транспорт и транспортна инфраструктура” 2014 – 2020 г.

**VІ. ЗАСТРАХОВКА ПО ЧЛ. 33, АЛ. 1, Т. 14 ОТ ЗАКОНА ЗА НЕЗАВИСИМИЯ ФИНАНСОВ ОДИТ**

**Чл. 11.** При подписване на договора Изпълнителят е длъжен да предостави валидна застраховка професионална отговорност, съгласно изискванията на чл. 33, ал. 1, т. 14 от Закона за независимия финансов одит.

**VII. ОТГОВОРНОСТ И САНКЦИИ**

**Чл. 12.** (1)При забава на Изпълнителя за извършване на работата в сроковете, посочени в чл. 7, **Изпълнителят** дължи неустойка в размер на 0,1 % от дължимото възнаграждение за всеки ден от забавата, но не повече от 20 % от общата стойност на договора по чл. 9, ал. 1, изречение първо.

(2) При некачествено или частично изпълнение на задължение по договора Изпълнителят дължи неустойка в размер на 20 % от общата стойност на договора по чл. 9, ал. 1, изречение първо.

**Чл. 13.** Изпълнителят е длъжен да заплати начислената неустойка и да я преведе по банковата сметка на Възложителя – IBAN BG42 BNBG 9661 3000 1248 01, BIC BNBGBGSD, БНБ.

**Чл. 14.** (1) Страните не отговарят една спрямо друга за неизпълнение или неточно изпълнение на свое задължение в резултат на настъпило форсмажорно събитие (непреодолима сила), в това число и за причинените от това неизпълнение вреди.

(2) Алинея 1 не се прилага за права или задължения на страните, които са възникнали или е трябвало да бъдат изпълнени преди настъпване на непреодолимата сила.

(3) Не е налице непреодолима сила, ако събитието е настъпило в резултат на не положена грижа от някоя от страните или ако при полагане на дължимата грижа то може да бъде преодоляно.

(4) Страната, изпълнението на чието задължение е възпрепятствано от форсмажорно събитие, е длъжна в тридневен срок писмено да уведоми другата страна за настъпването, съответно – за преустановяване въздействието на непреодолимата сила. Тя е длъжна да представи във възможно най-кратък срок и сертификат за форсмажор, издаден от Българската търговско-промишлена палата.

(5) Страната, изпълнението на чието задължение е възпрепятствано от форсмажорно събитие, не може да се позовава на непреодолима сила, ако не е изпълнила задължението си по ал. 4.

**VIII УВЕДОМЛЕНИЯ МЕЖДУ СТРАНИТЕ И ОТОРИЗИРАНО ЛИЦЕ**

**Чл. 15.** (1)Адресът за кореспонденция на Възложителя е: Министерство на транспорта, гр. София, п.к. 1000, ул. „Дякон Игнатий“ № 9-11.

(2). Адресът за кореспонденция на **Изпълнителя** е: .................................

................................................................................................................................

**Чл. 16.** Ръководителят на Управляващия орган е оторизираното лице по договора с всички правомощия предвидени в договора, което да осигурява оперативното му изпълнение от страна на Възложителя, да извърши приемането на дейностите по предмета на договора и да подписва всички, предвидени в договора документи.

**VIII. ПРЕКРАТЯВАНЕ НА ДОГОВОРА**

**Чл. 17.** (1)Този договор се прекратява:

1. след изпълнение на задълженията на страните по договора;
2. по взаимно съгласие между страните, изразено в писмена форма.

(2) **Възложителят** може да прекрати договора едностранно с едномесечно предизвестие при системно неизпълнение на задълженията в сроковете, посочени в чл. 7. Системно неизпълнение е налице при неизпълнение на задълженията в сроковете, посочени в чл. 7, повече от пет пъти.

(3)Този договор може да бъде прекратен едностранно от **Възложителя**, ако в резултат на обстоятелства, възникнали след сключването му, не е в състояние да изпълни задълженията си.

(4) **Възложителят** може да прекрати договора едностранно с едномесечно предизвестие, без дължими неустойки и обезщетения и без необходимост от допълнителна обосновка. Прекратяването става след уреждане на финансовите взаимоотношения между страните за извършените от страна на Изпълнителя и одобрени от Възложителя услуги по изпълнение на договора.

(5) Възложителятможе да прекрати договора едностранно, ако Изпълнителят не изпълни изискването на чл. 4, т. 8.В този случай се счита, че договорът е прекратен по вина на Изпълнителя.

**IX. РАЗПОРЕДБИ ОТНОСНО КЛЮЧОВИТЕ ЕКСПЕРТИ, КОИТО ОТГОВАРЯТ ЗА ИЗВЪРШВАНЕТО НА УСЛУГАТА**

**Чл. 18.** **(1)** Оттеглянето и замяната на ключовите експерти, предложени от Изпълнителя при участието му в процедурата за възлагане на обществената поръчка, е допустимо само след получаване на одобрението на Възложителя.

**(2)** Оттегляне на ключов експерт и замяната му с друг се допуска само по сериозни здравословни причини или други изключително наложителни причини и основания, които се обосновават и доказват писмено от Изпълнителя и които не позволяват на ключовия експерт да продължи да работи по изпълнението на този договор.

**(3)** В случая по ал. 2 Изпълнителят е длъжен своевременно да осигури нов ключов експерт с най-малко равностоен опит, умения и квалификация като оттеглилия се такъв.

**(4)** Възложителят одобрява новия ключов експерт в 10-дневен срок от искането за замяна, когато са спазени изискванията на ал. 1-3.

**(5)** При никакви обстоятелства замяната на експерти и привличането на допълнителни експерти (включително и спомагателен персонал) не е основание за Изпълнителя да иска и получава каквото и да е друго допълнително плащане извън договорените цени по чл. 9.

**X. ДРУГИ УСЛОВИЯ**

**Чл. 19.** За неуредените в този договор въпроси се прилагат разпоредбите на действащото в Република България законодателство.

**Чл. 20.** Всички спорове между страните се уреждат по взаимно съгласие, а при непостигане на съгласие – по съдебен ред.

**Чл. 21.** Всички съобщения във връзка с този договор са валидни, ако са направени в писмена форма от упълномощените представители на страните и изпратени на съответните адреси (в т.ч. факс номера), посочени в този договор. Ако някоя от страните промени адреса си (в т. ч. факс номера си), следва незабавно да уведоми другата за направените промени.

Настоящият договор се състави и подписа в четири еднакви екземпляра − три за Възложителя и един за Изпълнителя и съдържа следните приложения, неразделна част от него:

1. Техническа спецификация – Приложение № 1;

2. Оферта за участие на изпълнителя – Приложение № 2;

2. Ценова оферта на изпълнителя – Приложение № 3;

|  |  |
| --- | --- |
| **ЗА ВЪЗЛОЖИТЕЛ:**  **Иван Марков**  *Главен секретар на Министерството на транспорта, информационните технологии и съобщенията*  **Иван Иванов**  *Директор на дирекция „Финанси”*  *Министерство на транспорта, информационните технологии и съобщенията* | **ИЗПЪЛНИТЕЛ:** |